Angus T. Jones

Angus Turner Jones (født 8. oktober 1993) er en amerikansk skuespiller. Han er best kjent for sin rolle som «Jake Harper» i sitcomen Two and a Half Men. Jones vant Silver Icon Award fra Travolta Family Entertainment for hans rolle i Two and a Half Men i 2006–2007.

Tidlig liv 
Jones ble født i Austin, Texas, som sønn av Kelly Charles Jones og Carey Lynn Claypool. Han bodde i Ontario i California under oppveksten. Han har en yngre bror.

Karriere 
I tillegg til Two and a Half Men, har han også hatt roller i flere filmer. Blant annet See Spot Run (2001) som James sammen med David Arquette, The Rookie (2002) sammen med Dennis Quaid, Bringing Down the House (2003) sammen med Steve Martin, Queen Latifah, og Kimberly J. Brown, og George of the Jungle 2 (2003) sammen med Thomas Haden Church. Han dukket også opp i The Christmas Blessing i 2005, sammen med Neil Patrick Harris, Rebecca Gayheart, and Rob Lowe.

I mai 2008 i bladet People ble han utpekt som en av verdens rikeste tenåringer, med en inntekt på 8,4 millioner dollar for de to siste sesongene av Two and a Half Men.

Filmografi

Referanser

Eksterne lenker 
 
 
 Angus T. Jones Bio at CBS – Two and a Half Men

Skuespillere fra USA
Personer fra Austin
Personer fra San Bernardino County i California